气泡室

气泡室是一种侦测带电粒子个仪器，是由唐纳德·格拉泽勒1952年发明，个只发明让伊勒1960年获得诺贝尔物理奖。据说伊是勒密西根大学外头个酒吧间里向看见有人拿盐摆到啤酒里个辰光来了灵感，但伊自家勒2006年否认了个种讲法。

运作原理
气泡室运作个原理跟云雾室类似，通常是拿一只装满液体（一般性是用液态氢）个密封家生来做实验，加热接近到水要开个温度，而当带电粒子勒里向穿过个辰光就加热特伊接触个部分个液体而产生气泡，勒粒子个轨迹也就是路线就会形成一连串个气泡泡，当气泡膨胀到看得见个大小个辰光，边上有些照相机会得拿照片下来，个能就可以得到粒子轨迹个图像，个只方法可以让测量个分辨率达到几微米。另外，由于整只气泡室全部被加以磁场，因此只要看粒子轨迹弯曲个程度就可以测出来伊个质荷比（质量对电荷个比例）。

参考文献

Category:物理学